Un şofer a intrat cu maşina în zona pietonală din centrul vechi al Craiovei unde zeci de oameni participau la un festival de marionete.

Unii oameni au încercat să îl întoarcă din drum, dar șoferul nu a renunţat.

Incidentul a fost filmat şi postat pe Facebook, unde a stârnit numeroase comentarii.

Bărbatul de la volan a explicat că locuieşte în zonă şi că are permis de liberă trecere emis de autorităţi.

Mulţi i-au transmis că putea să ocolească, nu să treacă de-a dreptul prin mulţimea în care erau şi copii.